Държавен вестник, бр. 77, 2020 г., стр. 3

БРОЙ  77	
Д Ъ Р Ж А В Е Н  В Е С Т Н И К 	
СТР.  3  
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 218
ОТ 17 АВГУСТ 2020 Г.
за допълнение на Правилника за прилагане 
на Закона за социално подпомагане, приет с 
Постановление № 243 на Министерския съвет 
от 1998 г. (обн., ДВ, бр. 133 от 1998 г.; изм. 
и доп., бр. 38, 42 и 112 от 1999 г., бр. 30, 48 и 
98 от 2000 г.; попр., бр. 100 от 2000 г.; изм. и 
доп., бр. 19 и 97 от 2001 г., бр. 26, 46, 81 и 118 
от 2002 г., бр. 40 от 2003 г., бр. 115 от 2004 г., 
бр. 31 и 103 от 2005 г., бр. 54 и 93 от 2006 г., 
бр. 101 от 2007 г., бр. 26 от 2009 г., бр. 27, 41, 
43, 45 и 50 от 2010 г., бр. 63 от 2011 г., бр. 17 и 
73 от 2013 г., бр. 55 от 2014 г., бр. 63 от 2015 г., 
бр. 89 от 2016 г., бр. 17 и 89 от 2017 г., бр. 27, 
39 и 65 от 2019 г. и бр. 52 от 2020 г.)
МИНИСТЕРСКИЯТ СЪВЕТ
П О С Т А Н О В И :
§ 1. Създава се чл. 16б:
„Чл. 16б. (1) Право на месечна целева по­
мощ при обявено извънредно положение или 
обявена извънредна епидемична обстановка 
имат семейства с деца до 14-годишна възраст, 
когато:
1. двамата или единият от работещите 
родители, или родител, отглеждащ сам дете, 
не може да извършват дистанционна работа 
от вкъщи и нямат възможност да ползват 
платен отпуск;
2. двамата или единият от родителите, или 
родителят, отглеждащ сам дете, са останали 
без работа, но нямат право на обезщетение 
за безработица или размерът на получаваното 
обезщетение е по-нисък от средномесечния 
доход по ал. 3;
3. двамата или единият от родителите, или 
родителят, отглеждащ сам дете, са самоосигу­
ряващи се лица, които не могат да упражняват 
занятието си поради въведените ограничения 
във връзка с извънредното положение или 
извънредната епидемична обстановка; 
4. двамата или единият от родителите, или 
родителят, отглеждащ сам дете, по т. 1, 2 или 
3 не получават обезщетение за отглеждане на 
дете до една година.
(2) Помощта по ал. 1 се отпуска, ако:
1. децата не са настанени извън семейството 
по реда на чл. 26 от Закона за закрила на детето;
2. децата се обучават синхронно от разстоя­
ние в електронна среда или не посещават 
детски ясли и детски градини, както и пред­
училищните групи поради въведените ограни­
чения във връзка с извънредното положение 
или извънредната епидемична обстановка.
(3) Помощта по ал. 1 се отпуска на се­
мейства със средномесечен доход на член от 
семейството за месеца, предхождащ подава­
нето на заявлението-декларация за отпускане 
на помощта, по-нисък или равен на размера 
на месечната минимална работна заплата, 
определена за страната.
(4) При условията по ал. 1, ал. 2, т. 2 и 
ал. 3 месечната целева помощ се отпуска и на 
семейства на роднини и/или близки и прием­
ни семейства, в които има настанени деца по 
реда на чл. 26 от Закона за закрила на детето.
(5) Като семейство се подпомагат при ус­
ловията на ал. 1, 2 и 3 и съвместно живеещи 
родители без сключен граждански брак, които 
съжителстват на един настоящ адрес заедно с 
техните ненавършили пълнолетие деца, както 
и с навършилите пълнолетие, ако продължа­
ват да учат, до завършване на средното им 
образование, но не по-късно от навършване 
на 20-годишна възраст (родени и припознати 
с изключение на сключилите брак).
(6) Размерът на помощта по ал. 1:
1. за семейства с едно дете е равен на 
размера на месечната минимална работна 
заплата, определена за страната;
2. за семейства с две и повече деца е равен 
на 150 на сто от размера на месечната мини­
мална работна заплата, определена за страната.
(7) Когато условията по ал. 2, т. 2 са налице 
за срок до 5 работни дни, размерът на помощта 
е 25 на сто от съответния размер по ал. 6.
(8) Когато условията по ал. 2, т. 2 са налице 
за срок от 6 до 10 работни дни, размерът на 
помощта е 50 на сто от съответния размер 
по ал. 6.
(9) Родителите по ал. 1, т. 1 към заявлени­
ето-декларация прилагат и служебна бележка 
от работодател или нейно сканирано копие.“
Заключителни разпоредби
§ 2. (1) Одобрява допълнителни разходи 
по бюджета на Министерството на труда и 
социалната политика за 2020 г. в размер до 
85 000 000 лв. за изплащане на разходите по § 1.
(2) Средствата по ал. 1 да се осигурят за 
сметка на преструктуриране на разходи и/или 
трансфери по централния бюджет за 2020 г.
§ 3. (1) Със сумата по § 2, ал. 1 да се уве­
личат утвърдените разходи по „Политика в 
областта на социалното подпомагане и равно­
поставеността на жените и мъжете“, бюджетна 
програма „Социални помощи“, по бюджета 
на Министерството на труда и социалната 
политика за 2020 г.